السلام عليكم ورحمة الله وبركاته. شباب وعشرين ايه يا شيخ ده الليلة ليفربول هيلعب ومحمد صلاح هيلعب في دوري ابطال اوروبا في قبل النهائي ليلة قدر ايه نسيب المباراة دي ابدا مهما حصل يا جماعة. الليلة دي اللي لازم كل الناس محتاجاها. المريض اللي الدكاترة قالوا له ما فيش امل في الشفاء محتاجها. المديون اللي مش
يسد ديونه محتاجها. اللي عنده مشكلة مع مراته وبيته بيقع محتاجها. الشاب اللي متخرج ومش لاقي شغل محتاجها. البنت اللي اتخرجت وعايزة تتجوز محتاجاها اللي عايز يصالح ربنا محتاجها. الليلة دي يا جماعة اول ليلة المساجد تفتح فيها في التهجد من تلات سنين. رمضان عشرين عشرين ولا ليلة تهجد بسبب كورونا
رمضان عشرين واحد وعشرين ولا ليلة تهجد. رمضان عشرين اتنين وعشرين ستة وعشرين ليلة ما فيش تهجد. ودي اول ليلة يفتح فيها التهجد انت النهاردة اللي ما صلاش ستة وعشرين يوم تهجد قبل كده ممكن يجيب الشيطان ريمونتادا النهارده. اعلى من الرومنتات برشلونة في باريس سان جيرمان
يا اخوانا ما عدش في رمضان غير اربع ليالي دي ليلة واحدة منهم ليلة سبعة تمانية تسعة ليلة تلاتين. ما عدش غير اربع ليالي هتضيعهم والليلة دي ليلة سبعة وعشرين على قول جمهور
الفقهاء دي ليلة القدر. الليلة دي ليلة سبعة وعشرين. لما الراجل الشيخ الكبير جه للنبي عليه الصلاة والسلام. قال له قل لي ليلة واحدة. انا مش هاقدر اقوم العشر ليالي
كل ليلة واحدة بس انشن عليها يعني اتحرى فيها ليلة القدر. قال عليك بالسابعة. عليك بالسابعة. الليلة دي صحابة كتير كانوا بيقولوا انها ليلة القدر احنا محتاجين اوي يا جماعة. محتاجين عفو ربنا. الكل محتاج الليلة دي. اللي وقع في وشنا. اللي وقع في اللي اللي بقى لها عشرين سنة متبرجة
اللي وقع في كبائر اللي خد رشوة اللي كل ربا اللي عايز يتصالح مع ربنا الليلة فرصتك انك تقول له اعف عني يا رب. الليلة فرصة الامة كلها تتصالح مع ربنا وترجع لربنا ما حدش عارف احنا هنعيش. السنة الجاية ولا لأ ؟ احنا هييجي علينا السنة الجاية ولا لأ ؟ لازم الليلة. هتقول لي طب
هي ساعة ساعتين تلاتة هي مش ساعة. هي لو ساعة يا عم خلاص وهتاخد باقي السبع ساعات بتوع الليلة عبادة. انما هي بالساعة. وانت عارف انها مش ساعة وعارف ان اللي بيدخل
ربنا الليلة دي اهم حاجة ان احنا نعتكف فيها. عارفين يعني ايه ساعة في ليلة القدر يا جماعة؟ هي الليلة كلها تمن ساعات بكام؟ بتمانين سنة عبادة. يعني الساعة بعشر سنين عبادة. يعني الستين دقيقة بعشر سنين عبادة. يعني الست دقايق بسنة عبادة. يعني الست دقايق
اتناشر شهر عبادة. يعني الدقيقة بشهرين عبادة. يعني الستين سانية بستين يوم عبادة. يعني السنة بيوم اربعة وعشرين ساعة. صمت ستاشر ساعة. وقمت الليل في التمان ساعات اللي باقيين. وصليت الخمس فرائض في الجامع. يعني السانية النهاردة
تفرق السانية النهاردة مستقبل. السانية النهاردة عمر جديد. السانية النهاردة علاقة جديدة بربنا. السانية يوم. عارفة يعني ايه السانية يوم؟ يعني السانية يوم يغفر لك يوم انت قضيته كله في معصية ربنا. يعني السانية كبيرة تكفر كبيرة الواحد وقع فيها. عارف يعني ايه هي مش ليلة؟ هي مش ليلة وراحت
هيروح منه الليلة يا جماعة ده راح منه تلاتة وتمانين سنة عبادة. لو ليلة القدر وراحت انت مش رايح منك ليلة مش مجرد ليلة. راح تلاتة وتمانين سنة عبادة. عارفين
يعني ايه يا اخوانا؟ يعني ليلة القدر دي لوحدها لو انت فزت بها عشرين سنة من عمرك وده عايز تحرر العشرة الاواخر عشرين سنة من عمرك تفوز بليلة القدر يبقى
الفين سنة عبادة في ميزانك عند الله. الفين سنة صمت نهارهم كله وقمت ليلهم كله. هو ربنا سماه ليلة القدر ليه؟ دي الليلة اللي بتتكتب فيها الاقدار اقدارك السنة دي هتتكتب في ليلة القدر. هتتجوزي ولا لأ ؟ هتخلفي ولا لأ ؟ هتحملي ولا لأ ؟ هتشتغل ولا لأ ؟ هتروق ولا لأ
دي ليلة كتابة الاقدار والليلة اللي بتخلي لك قدر عند الله سبحانه وتعالى. والليلة اللي بتخلي لك قدر عند الله سبحانه وتعالى. الامة كلها محتاجاها يا ما ينفعش يبقى سيدنا جبريل بينزل على الارض واحنا مشغولين بالكورة ومشغولين بلعيبة الكورة. عايزين النهاردة نبقى فاهمين كويس اوي ان احنا عايزين الليلة نحب نفسنا
حب نفسك الليلة. اوعى تحب ليفربول اكتر من نفسك. اوعي اوعى تحب دوري ابطال اوروبا اكتر من نفسك. اوعى تحب اي لاعب في الدنيا او اي حد في الدنيا اكتر من نفسك حب نفسك شوية وفكري في مصلحتك وشف مصلحتك. واقبلوا على الله سبحانه وتعالى. اعمالنا الليلة ايه؟ اول حاجة اول حاجة الدعاء
اللهم انك عفو تحب العفو فاعف عني. عايزين نقولها النهاردة الف مرة. الف مرة اللهم انك عفو تحب العفو فاعف عني. رقم اتنين صلاة رائد لو دي ليلة القدر يعني بالف شهر عبادة يبقى صلاة الفجر الواحدة بالف شهر زيهم. لانه كأنما قام الليل كله. وصلاة العشاء
في جماعة بخمسمية شهر لان صلى العشاء في جماعة قام نصف الليل. عايزين نعرف كمان ان من اعمال الليلة الاعتكاف يا اخوانا ان احنا نعتكف بقى مساجد كل المساجد النهاردة تفتح اعتكاف. اعتكف يدوبك تفطر وتنزل تجري على الجامع. تصلي التراويح تصلي التهجد تصلي طول الليل. من اعمال النهاردة اقرا القرآن لو تعبت
قرآن. قادر تقرا وانت قاعد وبتصلي اقرا وانت قاعد. مش قادر خلاص اقرا القرآن برة الصلاة. من اعمال الليلة الذكر. من اعمال الليلة تفطير الصائمين. الصدقة تطليع الصدقات الاعمال الخيرية الكلمة الطيبة صلة الارحام. ولو بمكالمات الليلة ليلة عظيمة اوي وليلة مرجوة اوي
ليلة ان شاء الله تبقى ليلة كلها فرج وكلها رزق وكلها فتح وكلها معية من الله. عايزين يا جماعة نحب نفسنا وعايزين نعرف مصلحتنا. انما يا شباب امبارح اسمع عن شباب كتير بيقولوا نفس الكلمة رمضان خلص خلاص ليلة قدر ايه هنروح نتفرج على المباراة لأ احنا جايين لربنا
وشعارنا الليلة وعجلت اليك ربي لترضى. وعجلت اليك ربي لترضى. وشعارنا الليلة لا ابرح حتى ابلغ. انا يا رب مش ترتاح لحد ما تعفو عني. لحد ما ترضى عني. لحد بجد ما قلبي يتواصل بك. لحد ما ارضيك لك العتب حتى ترضى زي ما النبي عليه الصلاة والسلام قال
انا يا رب هافضل اجتهد في العبادة او اجتهد في الطاعة لحد ما ترضى عني يا رب ولحد ما ارضيك. اللهم انك عفو تحب العفو فاعف عنا. اللهم انك عفو تحب العفو
عفوا فاعف عنا. اللهم انك عفو تحب العفو فاعف عنا. اللهم بارك لنا في هذه الليلة. اللهم اجعلها ليلة عفو وعتق من النار ومغفرة ورضوان يا رب العرش الكريم اللهم انا نسترضيك فارضى عنا. اللهم اهد قلوب شباب المسلمين. اللهم انزل هداك الليل على شباب المسلمين وعلى
المسلمين وعلى حكام المسلمين وعلى شعوب المسلمين. اللهم انزل هداك الليل على اغنياء وفقراء المسلمين. اللهم انزل هداك الليل على اطفال المسلمين وكبار المسلمين وشباب المسلمين. ونساء المسلمين. اللهم رد الامة الى دينك ردا جميلا
اللهم انصر المسجد الاقصى. اللهم حرر المسجد الاقصى. اللهم انصر كل من قام ينصر دينك. اللهم انصر كل من قام يدعو اليه اللهم اللهم فرجك الواسع الكريم. اللهم اجعلنا من الفائزين بليلة القدر هذا العام. اللهم انك عفو تحب العفو فاعف عنا. اعف
عنا ارض عنا اهد قلوبنا. فرج كربنا اصلح ما لنا تولى امرنا. وحد صفنا الف بين قلوبنا افتح يا رب هذه الامة اصلح هذه الامة اغنيائها وفقراءها. حكامها وشعوبها. اللهم اصلح هذه الامة شبابها وكبارها واطفالها
رجالها ونسائها. اللهم اغفر للمؤمنين والمؤمنات. اللهم انك عفو تحب العفو فاعف عنا. شدوا حيلكم يا رجالة. وعرفوا الدنيا كلها ان القدر اهم من اي مباراة واهم من اي حاجة. جبريل ونزول سيدنا جبريل اهم من اي حاجة في الدنيا. سبحانك اللهم وبحمدك اشهد ان لا اله الا
استغفرك واتوب اليك